

**СРЕДНО УЧИЛИЩЕ**

**„Д-Р ПЕТЪР БЕРОН" ТОПОЛОВГРАД**

Тополовград 6560, ул."Варна"№ 2,тел./ факс:0470/5 22 77;e-mail: sou\_topolovgrad@abv.bg; http: sou-topolovgrad.com

**УТВЪРДИЛ:**

**ДИРЕКТОР:**

**(Златка Господинова )**

**МЕХАНИЗЪМ**

**ЗА РАБОТА С ДЕЦА В РИСК ОТ ОТПАДАНЕ ОТУЧИЛИЩЕ**

**УВОД**

Настоящият механизъм в СУ „Д-р Петър Берон“ е създаден да: осъществи подкрепа за личностно развитие на децата и учениците; да се идентифицират деца в риск за отпадане от училище чрез превантивни мерки, заложени в него; да се направи така, че всяко дете да посещава училище.

**Механизмът е основан на следните принципи:**

1. Закрила и помощ на всяко дете, попаднало в риск от отпадане от училище.

2. Създаване на условия за активно участие на дете, попаднало в риск за отпадане в живота на училището, с цел недопускане на отпадане.

3. Работа с родителите /настойниците/ и с детето в посока професионално ориентиране.

4. Специална подкрепа и внимание, способстващи максималното развитие на заложбите на детето, с включването му в извънкласните и извънучилищните дейности, организирани в училището.

**ОСНОВНА ЦЕЛ**

Да се открият стъпки, които да допринесат за реални изменения в практиката с цел недопускане отпадането на деца от училище, а в случай, че това стане, детето да се върне в клас.

**ПОДЦЕЛИ:**

1. Взаимодействие между институциите на ниво училище / Училищна комисия за превенция на отпадането на учениците от училище, класните ръководители ръководството на училището, Община Тополовград и РУО за създаване на допълнителни образователни възможности на деца, застрашени от отпадане.

2. Взаимодействие с ДПС, респективно ОЗД по отношение гарантиране правата на детето.

3. Намаляване на причините за отпадане, като най-важните са следните :

 Нежелание на детето да учи;

 Нежелание на детето да продължи образованието си;

 Незаинтересованост от страна на родителите по отношение присъствието на децата им в училище;

 Раздяла на родителите и смяна на местоживеенето, без да е уведомено училището;

 Трудова миграция на родителите. Оставяне на детето на грижите на баби и дядовци, които нямат същия авторитет и изпадат в безсилие за справяне с новите модели на поведение на децата;

 В някои случаи убеждение на родителя, че образованието е ненужно на детето му;

 Липса на финансови средства и невъзможност на родителите да осигурят учебни пособия, подходящи дрехи и храна по време на обучението на детето в училище;

 Съзнателно отпадане на деца, записани в V клас от страна на родителите и повторното им записване през следващата учебна година, с цел получаване на помощи за първокласници.

Всички тези причини водят до набелязване на мерки за превенция на отпадащите деца .

**АНАЛИЗ НА СИТУАЦИЯТА**

След направен анализ и оценка на риска от отпадане на ученици от училището в СУ„ Д-р Петър Берон“ бяха идентифицирани като рискови, предшестващи отпадането, следните фактори:

 Продължително отсъствие от училище;

 Проблемна семейна среда;

 Трудна адаптация към изискванията в училище.

**МЕРКИ И ДЕЙНОСТИ:**

1. Индивидуална програма за всяко дете в риск от отпадане.

2. Допълнителна работа с учениците по време на занятията и ваканциите.

3. Извънкласни и извънучилищни дейности, организирани от училището, съобразени с особеностите на ученика.

**Мерки и дейности за намаляване на отсъствията:**

 Съвместни дейности с родителите за преодоляване на проблема с отсъствията на учениците и непосещаването на училище;

 Своевременно информиране на родителите за отсъствията и успеха на учениците;

 Поредица тематични срещи с родители по проблемите за отговорността за възпитанието и образованието на децата и общите задължения на родителите;

 Повишаване участието и ангажираността на родителите в училищни мероприятия;

 Включване на учениците в занимания по интереси;

 Осигурен достъп до спортната база на училището, компютърните кабинети и наличната библиотека;

 Картотекиране на ученици в риск с превенция за задържането им в училище, полагане на допълнителни грижи;

 Индивидуална работа от страна на учители и класни ръководители със застрашените от отпадане;

 Провеждане на консултации с училищния психолог;

 Провеждане на ежеседмични активни консултации със семействата или настойниците на учениците;

 Разработване и прилагане на мерки за подкрепа на учениците в риск чрез различни форми на самоуправление;

 Разработване и прилагане на мерки за подкрепа на учениците в риск с участието на родителски общности, на представители на местната власт и гражданския сектор;

 Контрол за редовното и точно отразяване и нанасяне на отсъствията на учениците в училищната документация;

 Актуализиране на механизъм за борба с училищния тормоз и регистър на случаите на училищен тормоз.

**Мерки и дейности за подкрепа на учениците в риск от напускане чрез ученическо самоуправление:**

Дейност на Ученическия съвет – събира, обменя и популяризира мненията и идеите на учениците. Целта е да бъдат полезни на себе си и на училището и заедно да го превърнат в желана за тях територия чрез следните примерни дейности:

 Провеждане на ежемесечни заседания на УС за решаване на текущи въпроси и вземане на решения.

 Отбелязване на патронния празник.

 Отбелязване на 1-и декември – Международен ден за борба срещу СПИН

 Организиране на благотворителни кампании.

 Отбелязване на 1- и март.

 Отбелязване на 22 – и април – Ден на Земята.

**Мерки за подкрепа на учениците в риск с участието на родителски общности:**

 Привличане на родителите и ангажирането им с училищния живот; ангажиране на родителите в решаването на проблеми, свързани с деца, застрашени от отпадане; създаване на активна връзка между училището и училищната общност.

 Изграждане на родителски клуб от активни родители.

 Родителите реагират положително, когато на тях са дадени съответните възможности да участват в училищния живот.

 Подпомагане дейността на учителите при работа с деца със СОП;

 Подпомагане работа по проекти, търсене на партньорства.

Настоящият механизъм е неизменна част от училищната програма за превенция на ранното напускане на децата от училище при СУ "Д-р Петър Берон" гр.Тополовград за учебната 2023-2024г. .